[{"text_idx": "#000001", "text": "Olulise ruumilise mo\u0303juga ehitiste ma\u0308a\u0308rus\nOlulise ruumilise mo\u0303juga ehitiste planeerimine\nPlaneeringute koosto\u0308o\u0308 tegemise ja koosko\u0303lastamise ma\u0308a\u0308rus\nPlaneeringu jooniste digitaalsete kihtide koostamise ja vormistamise juhend\nPlaneeringu jooniste digitaalsete kihtide vormistamise na\u0308idised"}, {"text_idx": "#000002", "text": "Olulise ruumilise mo\u0303juga ehitiste planeerimine"}, {"text_idx": "#000003", "text": "Planeeringu jooniste digitaalsete kihtide koostamise ja vormistamise juhend\nPlaneeringu jooniste digitaalsete kihtide vormistamise na\u0308idised"}, {"text_idx": "#000005", "text": "Tagamaks lehe mugavama ja isikupa\u0308rasema kasutamise, kasutab ka\u0308esolev veebileht ku\u0308psiseid."}, {"text_idx": "#000009", "text": "U\u0308marlaua eesma\u0308rgiks on planeeringute valdkonna digiarenduste arutamine, ko\u0303igi u\u0308htses inforuumis hoidmine. Rahandusministeerium soovib u\u0308marlaua korraldada iga paari-kolme kuu ja\u0308rel."}, {"text_idx": "#000010", "text": "Ettekannete vo\u0303i arutamist vajavate teemade ettepanekud:Taavi Pipartaavi.pipar@fin.ee"}, {"text_idx": "#000011", "text": "Rahandusministeerium korraldas 20. aprillil 2023 kl 10.00-12.00 planeeringute valdkonna digiarenduste u\u0308marlaua, mille eesma\u0308rgiks oli tutvustada ka\u0308imasolevaid projekte ruumilise planeerimise valdkonnas."}, {"text_idx": "#000012", "text": "U\u0308marlaual arutati planeerijate poolt Rahandusministeeriumile saadetud tagasiside ettepanekuid planeeringute andmekogu (PLANK) kohta ja tutvustati planeeringute menetlemise infosu\u0308steemi (PLANIS) arendustegevusi."}, {"text_idx": "#000013", "text": "Kelle huve PLANK ko\u0303ige rohkem esindab?\nEttepanekud jaotuskihtide osas ja nende to\u0303lgendamine.\nPlaneeringulahenduse ruumiandmete kihtide jaotamine ja eristamine muudest kihtidest."}, {"text_idx": "#000015", "text": "Planeeringute menetlemise infosu\u0308steemist ja arendusto\u0308o\u0308desse kaasamisest loe ta\u0308psemalt siit: "}, {"text_idx": "#000016", "text": "Rahandusministeerium korraldab 24. augustil 2022 kl 10.00-12.00 planeeringute valdkonna digiprojektide u\u0308marlaua, mille eesma\u0308rgiks on tutvustada ka\u0308imasolevaid digitaalseid arendusi ruumilise planeerimise valdkonnas."}, {"text_idx": "#000017", "text": "U\u0308marlaual ra\u0308a\u0308gitakse Rahandusministeeriumi planeeringute digivaldkonna tegevustest-planeeringute menetlemise infosu\u0308steemi ajakavast, Andmekogusse kantavate planeeringuliste mo\u0303istete definitsioonide uuringust ja kehtivate detailplaneeringute digiteerimise hankest. Planeeringute andmekogu on jo\u0303udnud faasi, kus saame tutvustada avau\u0308rituste ja koolituste kuupa\u0308evasid. Majandus- ja Kommunikatsiooniministeerium tutvustab rahastusvo\u0303imalust digitaalehituse arendamiseks: ehituse e-hu\u0308ppe programmi."}, {"text_idx": "#000020", "text": "Palun registreerige oma osalemine hiljemalt 23. augustil. Ku\u0308simused on oodatud nii kirjalikult enne u\u0308marlaua toimumist registreerimislehel kui ka u\u0308marlaua toimumise ajal vestluses."}, {"text_idx": "#000021", "text": "Rahandusministeerium on saatnud koosko\u0303lastusringile eelneva koosto\u0308o\u0308 raames planeeringute andmekogu ma\u0308a\u0308ruse eelno\u0303u ja \u201ePlaneeringu vormistamisele ja u\u0308lesehitusele esitatavad no\u0303uded\u201c ma\u0308a\u0308ruse muudatuste eelno\u0303u, millega on vo\u0303imalik tutvuda planeerimine.ee lehel uudiste rubriigis."}, {"text_idx": "#000022", "text": "Lisaks ma\u0308a\u0308ruste eelno\u0303udele tutvustati u\u0308marlaual PLANK andmekogu avau\u0308rituste ja koolituste kuupa\u0308evi ning arutleti planeerimise digituleviku u\u0308le. So\u0303na vo\u0303tsid Rahandusministeeriumi planeeringute osakonnajuhataja Katri-Liis Ennok, planeeringute andmekogu tooteomanik Kermo Ma\u0308gi ja planeeringute digino\u0303unik Taavi Pipar."}, {"text_idx": "#000023", "text": "Digipo\u0308o\u0308re tekitab arusaadavalt ku\u0308simusi ja oluline on koos valdkonnas tegutsevate osapooltega arutleda nende u\u0308le:"}, {"text_idx": "#000024", "text": "Miks on sellised arengud vajalikud?\nMillised on ja\u0308rgmised sammud pa\u0308rast seda, kui andmekogu arendus on valmis?\nMilline on KOV-ide roll selles muudatuses?"}, {"text_idx": "#000026", "text": "Suve alguses saatis Rahandusministeerium va\u0308lja planeeringute infokorjekirje kirja ko\u0303ikidele kohalikele omavalitsustele. Soovime tutvustada, miks kogume infot planeeringute kohta ning kuidas neid andmeid kasutame. Samuti vastame ku\u0308simustele, mis on infokorje osas tekkinud. Planeeringute infokorjest ja planeeringute digitaliseerimise ja\u0308tkutegevustest ra\u0308a\u0308gib planeeringute digino\u0303unik Taavi Pipar."}, {"text_idx": "#000027", "text": "Saaremaa vald ra\u0308a\u0308gib, kuidas ja miks on nad oma planeeringu andmeid korrastanud ja digitaliseerinud. U\u0308levaate tegevustest planeeringutega Saaremaa vallas peale u\u0308hinemist annavad Saaremaa vallavalitsusest planeeringuspetsialist Ka\u0308tlin Kallas ja geoinfospetsialist Maarika Saks."}, {"text_idx": "#000028", "text": "Planeeringute andmekogu on jo\u0303udnud faasi, kus testkeskkonnaga on ko\u0303igil huvilistel vo\u0303imalik tutvuda (planeeringud.ee). Na\u0308itame ja selgitame, kuidas rakendus to\u0308o\u0308tab ja millise loogika alusel ka\u0308ib planeeringute esitamine ning kutsume u\u0308les rakendust testima ja tagasisidet andma. Rahandusministeeriumi planeeringute andmekogu tutvustab tooteomanik Kermo Ma\u0308gi."}, {"text_idx": "#000029", "text": "Kermo Ma\u0308gi ra\u0308a\u0308kis, kuhu on jo\u0303utud planeeringute andmekogu arendamisel, muu hulgas na\u0308idati toimivat testkeskkonda."}, {"text_idx": "#000030", "text": "Taavi Pipar tutvustas veebruaris 2021 loodud planeeringute digiandmete to\u0308o\u0308ru\u0308hma, kuhu kuuluvad kohalikud omavalitsused ja riigiasutused. To\u0308o\u0308ru\u0308hma esimesteks eesma\u0308rkideks oli anda sisendit loodavale planeeringute andmekogule ja kaardistada pikaajalised andmevajadused planeeringu digiandmetest. Eesma\u0308rgid jagunesid kaheks, kuna ko\u0303iki vajadusi ei olnud vo\u0303imalik realiseerida planeeringute andmekogus."}, {"text_idx": "#000031", "text": "Detailplaneeringute puhul olulisemad muudatused tulid ta\u0308rkandmete lisamisest ja sihtotstarvete eraldamisest krundiga. U\u0308ldplaneeringute andmemudeli la\u0308bivaatamisel keskenduti jaotuskihtide klassifitseerimisele. Ta\u0308iendavaid ettepanekuid tu\u0308vikihtide lisamise osas ei tehtud. Lepiti kokku klassifitseerimise po\u0303himo\u0303tetes, millest esimesena alustatakse maakasutuse u\u0308levaatamist koos Maa-ameti ja MKM-iga. Samuti toodi va\u0308lja vajadus u\u0308histe definitsioonide kokkuleppimiseks, millega peab ja\u0308rjepidevalt tegelema. U\u0308ldplaneeringute kihtide ta\u0308rkandmeid ta\u0308iendati jaotuskihi klassifikaatori va\u0308ljaga."}, {"text_idx": "#000032", "text": "Detailplaneeringute andmevajadustest pandi kirja po\u0303himo\u0303tted, kasutajate vajadused ja kasutuslugude kirjeldused, kes, mis andmeid ja milleks kasutab. Tehti u\u0308levaade kokkulepitud po\u0303himo\u0303tetest ja kasutajate gruppidest kelle vajadusi kaardistati. U\u0308ldplaneeringute andmevajaduste kaardistamiseks kaasati kohalikud omavalitsused riigiasutused ja taristu ettevo\u0303tted."}, {"text_idx": "#000033", "text": "Varem kehtestatud planeeringute u\u0308htsesse andmekogusse kandmise sammudest ra\u0308a\u0308kis u\u0308marlaual Tiit Oidja\u0308rv. Loodavas andmekogus arendatakse va\u0308lja tehniline vo\u0303imekus vo\u0303tta vastu ka varem kehtestatud planeeringud, mida 2018. aasta teadmiste kohaselt on Eestis enam kui 15 000. Teada on ka, et varem kehtestatud planeeringute osas esineb raskusi nii korrektsete dokumendiversioonide leidmisel kui ka mitmeku\u0308mne aasta eest kehtestatud planeeringute to\u0303lgendamisel ta\u0308nases o\u0303igusruumis. Antud asjaolusid arvestades on kavas planeeringute andmekogusse kanda esmalt iga kehtiva planeeringu po\u0303hiandmed (na\u0308iteks nimetus, kehtestamise aeg). Vastava info saamiseks po\u0308o\u0308rdub Rahandusministeerium kohalike omavalitsuste poole. Info esitamise lihtsustamiseks esitab Rahandusministeerium kohalikele omavalitsustele ka Maa-ameti olemasolevad planeeringute andmed. Vastavates andmetes vo\u0303ib esineda puudusi, kuna Maa-amet on andmeid kogunud eelko\u0303ige enda u\u0308lesannete ta\u0308itmiseks ning alati ei ole ametini jo\u0303udnud info planeeringutes tehtud muudatuste vo\u0303i nende kehtetuks tunnistamise kohta. Info on vo\u0303imalik esitada ka na\u0308iteks omavalitsuse enda andmebaasi va\u0308ljavo\u0303ttena."}, {"text_idx": "#000034", "text": "Planeeringu u\u0308ldandmeid on vo\u0303imalik edaspidi ta\u0308iendada juba digiteeritud andmetega vo\u0303i andmeid jooksvalt juurde digiteerides, arvestades kohalike omavalitsuste ning riigieelarvelisi vo\u0303imalusi. Kavas on selleks vo\u0303imalusel kasutada ka Euroopa Liidu taastefondi ning uue perioodi struktuurivahendeid."}, {"text_idx": "#000038", "text": "Regionaal- ja po\u0303llumajandusministeeriumi koolitussari RUPO koolitused 2023\nMeede: Kohalike omavalitsuste vo\u0303imestamine roheliste investeeringute tegemisel\nSeminar: Planeerija termin ning ruumilise keskkonna planeerija kutse ta\u0308na ja tulevikus"}, {"text_idx": "#000040", "text": "Ole kursis uue planeerimisseaduse teemadega \u2013 telli automaatne teavitus oma e-postile."}]